ຜູ້​ປົກ​ຄອງ​ລັດ ເທັກ​ຊັ​ສ ເວົ້າ​ວ່າ ມື​ປືນ​ໄດ້​ເຕືອນ​ວ່າ ລາວ​ກຳ​ລັງ​ຈະ​ໄປ​ໂຈມ​ຕີ​ໂຮງ​ຮຽນ​ປະ​ຖົມ
ທ່ານ ແອບ​ບັອດ ໄດ້​ກ່າວ​ວ່າ 30 ນາ​ທີ​ກ່ອນ​ທີ່​ທ້າວ ຣາມອ​ສ ໄດ້​ບຸກ​ເຂົ້າ​ໄປ​ໃນ​ໂຮງ​ຮຽນ, ລາວ​ໄດ້​ຂຽນ​ຂໍ້​ຄວາມ​ລົງ​ໃນ​ເຟ​ສ​ບຸກວ່າ, “ຂ້ອຍ​ຊິ​ຍິງ​ແມ່​ເຖົ້າ​ຂອງ​ຂ້ອຍ.
ມືປືນໄວລຸ້ນ ສະຫະລັດ ຜູ້ທີ່ໄດ້ສັງຫານເດັກນ້ອຍຢ່າງໜ້ອຍ 19 ຄົນ ແລະ ຜູ້ໃຫຍ່ສອງຄົນໄດ້ເຕືອນໃນຂໍ້ຄວາມສ່ວນຕົວໃນສື່ສັງຄົມກ່ອນເວລາທີ່ລາວໃກ້ຈະດຳເກີນການຍິງຢູ່ໂຮງຮຽນປະຖົມ, ຜູ້ປົກຄອງລັດເທັກຊັສ ທ່ານ ເກຣັກ ແອບບັອດ ໄດ້ກ່າວໃນວັນພຸດວານນີ້ ທ່ານ ແອບບັອດ ໄດ້ອະທິບາຍທ້າວ ຊາລວາດໍ ຣາມອສ ວ່າເປັນຜູ້ຊາຍອາຍຸ 18 ປີທີ່ໄດ້ອອກຈາກໂຮງຮຽນມັດທະຍົມປາຍ ທ່ານຜູ້ປົກຄອງລັດໄດ້ຖິ້ມໂທດໃສ່ບັນຫາສຸຂະພາບຈິດສຳລັບການໂຈມຕີຂອງທ້າວ ຣາມອສ ໃນວັນອັງຄານທີ່ຜ່ານມາຢູ່ໂຮງຮຽນປະຖົມ ຣອບ (Robb) ຕັ້ງຢູ່ເມືອງນ້ອຍໆຊື່ວ່າ ຢູວາລເດ, ລັດ ເທັກຊັສ, ເຊິ່ງໄດ້ສິ້ນສຸດລົງເວລາທີ່ເຈົ້າໜ້າທີ່ລາດຕະເວນເຂດຊາຍແດນ ສະຫະລັດ ໄດ້ຍິງທ້າວ ຣາມອສ ຕາຍ ແຕ່ທ່ານ ແອບບັອດ ໄດ້ກ່າວວ່າບັນດາເຈົ້າໜ້າທີ່ບໍ່ໄດ້ຄົ້ນພົບການປິ່ນປົວບັນຫາສຸຂະພາບຈິດ ທີ່ຖືກລົງທະບຽນຢ່າງເປັນທາງການ ກ່ຽວກັບ ທ້າວ ຣາມອສ, ແນວໃດກໍ່ຕາມສື່ມວນຊົນໄດ້ລາຍງານວ່າບາງຄັ້ງ ທ້າວ ຣາມອສ ໄດ້ຍິງປືນລົມໃສ່ຄົນຢູ່ຕາມຖະໜົນຂອງເມືອງ ຢູວາລເດ ແລະ ໄດ້ແກວ່ງໄຂ່ໃສ່ລົດ ຜູ້ທີ່ຄຸ້ນເຄີຍກັບລາວເວົ້າວ່າ ລາວໃຈຮ້າຍເພາະວ່າລາວບໍ່ໄດ້ສຳເລັດການຮຽນຫຼາຍພໍເພື່ອຈົບການສຶກສາໃນອາທິດນີ້ກັບເພື່ອນຮ່ວມຫ້ອງຂອງລາວ ທ່ານ ແອບບັອດ ໄດ້ກ່າວວ່າ 30 ນາທີກ່ອນທີ່ທ້າວ ຣາມອສ ໄດ້ບຸກເຂົ້າໄປໃນໂຮງຮຽນ, ລາວໄດ້ຂຽນຂໍ້ຄວາມລົງໃນເຟສບຸກວ່າ, “ຂ້ອຍຊິຍິງແມ່ເຖົ້າຂອງຂ້ອຍ,” ກັບຜູ້ທີ່ລາວອາໄສຢູ່ນຳ, ແລະໄດ້ໄປຍິງປືນໃສ່ໜ້າຂອງລາວ ແມ່ຍິງຄົນດັ່ງກ່າວ, ຊື່ວ່າ ຊີເລຍ ມາຕີເນສ, ອາຍຸ 66 ປີ, ຜູ້ທີ່ລອດຊີວິດຈາກການໂຈມຕີນັ້ນ, ຖືກສົ່ງເຂົ້າໂຮງໝໍ, ແລະ ມີລາຍງານວ່າອາການສາຫັດ ໃນເວລາຕໍ່ມາ, ລາວໄດ້ຂຽນອີກຂໍ້ຄວາມນຶ່ງວ່າ, “ຂ້ອຍໄດ້ຍິງແມ່ເຖົ້າຂອງຂ້ອຍ ” ຫຼັງຈາກນັ້ນ, ໃນຂໍ້ຄວາມທີສາມ, ທ້າວ ຣາມອສ ໄດ້ເຕືອນວ່າ “ຂ້ອຍຈະໄປຍິງໂຮງຮຽນປະຖົມ,” ອີງຕາມການກ່າວຂອງທ່ານ ແອບບັອດ ທ່ານ ແອນດີ ສໂຕນ, ໂຄສົກສຳລັບບໍລິສັດ ເມຕາ ເຊິ່ງແມ່ນບໍລິສັດແມ່ຂອງ ເຟສບຸກ ໄດ້ໃຫ້ຄວາມກະຈ່າງແຈ້ງຕໍ່ຂໍ້ຄວາມທີ່ວ່ານັ້ນໄດ້ຖືກສົ່ງໃຫ້ຄົນນຶ່ງ ແຕ່ບໍ່ໄດ້ຖືກເປີດເຜີຍວ່າມືປືນໄດ້ໃຊ້ເວັບໄຊ້ໃດຂອງບໍລິສັດ ເມຕາ